इंटर स्कूल कबड्डी में संस्कार भारती जीता
बिंदरौली गांव स्थित दीन दयाल सीनियर सेकेंडरी स्कूल में शनिवार को इंटर स्कूल खेलकूद प्रतियोगिता हुई। जिसमें करीब बीस स्कूलों के खिलाड़ियों ने भाग लिया। स्कूल के प्रबंधक संजय खरेटा ने विजेता खिलाड़ियों काे इनाम देकर सम्मानित किया। कबड्डी में कामी गांव के संस्कार भारती स्कूल की टीम ने अकबरपुर बारोटा के राजकीय सीनियर सेकेंडरी स्कूल की टीम को हराया।
प्रबंधक संजय खरेटा ने बताया कि सीनियर वर्ग की कबड्डी में राजकीय सीनियर सेकेंडरी स्कूल बारोटा कामी के संस्कार भारती स्कूल की टीम के बीच मुकाबला हुआ। जिसमें संस्कार भारती की टीम ने 32-22 के अंतर से मैच जीता। जूनियर वर्ग में जनता स्कूल गढ़शहजानपुर की टीम ने संस्कार भारती स्कूल की कबड्डी टीम को 39-32 के अंतर से मात दी। सब जूनियर वर्ग में दीनदयाल स्कूल बिंदरौली की टीम ने जनता स्कूल गढ़शहजानपुर की टीम को 39-35 के अंतर से हराया। सीनियर वर्ग में विकास, जूनियर में विक्की सब जूनियर में पुनीत को बेस्ट रैडर का खिताब दिया गया। क्रिकेट मैच में भी मेजबान दीनदयाल स्कूल की टीम ने संस्कार भारती स्कूल की टीम को हराया। प्रतियोगिता में केडीएम स्कूल बहालगढ़, जनता शिक्षा सदन, दीनदयाल स्कूल, संस्कार भारती के अलावा कई सरकारी स्कूलाें की टीमों ने भाग लिया था। प्रबंधक संजय खरेटा ने कहा कि विद्यार्थियाें को पढ़ाई के साथ- साथ खेलों में भाग लेना चाहिए। इससे विद्यार्थी का शारीरिक विकास होता है। एकाग्र मन से पढ़ाई करने से पहले योग करना चाहिए। सरकार खेल- खेल में पढ़ाई योजना लागू कर रही है। इस मौके पर वीरेंद्र, देवेंद्र, रेखा, जोगेंद्र नीरज ने भी विचार रखे।
खरखौदा | थानाकलां गांव में स्थित ब्रह्मशक्ति वरिष्ठ माध्यमिक विद्यालय में वार्षिक खेलकूद प्रतियोगिता आयोजन किया गया। इस प्रतियोगिता में विद्यार्थियों ने बढ़-चढ़कर हिस्सा लिया। विद्यालय की प्रबंधक समिति के चेयरमैन ओपी रंगा प्राचार्य रामबीर सिंह ने प्रतियोगिताओं का शुभारंभ किया। रंगा ने कहा कि खेल को खेल की भावना से खेलना चाहिए। जीतने वाले को अहंकार नहीं करना चाहिए। प्रतियोगिता के परिणामों मुख्य अध्यापक प्रवीन कुमार ने बताया कि लड़कियों की कबड्डी में खुशबू की टीम ने कड़े मुकाबले में विशा की टीम को एक अंक से, लड़कों की जूनियर टीम में रोहित की टीम ने निखिल की टीम को 59 के मुकाबले 39 सब जूनियर वर्ग में मोहित की टीम ने पांच अंकों से जीत दर्ज की।
bho_Deva hin_Deva hin_Deva hin_Deva